
Latvijas Republika
Jelgavas valstspilsētas pašvaldība 

Reģ.Nr. 40900039904, Lielā iela 11, Jelgava, LV-3001, tālrunis: 63005531, 63005538, e-pasts: pasts@jelgava.lv

	Datums skatāms laika zīmogā
	
Nr.
	
6-4/12/90/AK

	
	
	

	20.08.2026.
25.08.2026.
26.08.2026.
	
	



Ieinteresētajiem piegādātājiem


[bookmark: OLE_LINK2]Iepirkuma komisija izskatīja ieinteresētajiem piegādātājiem saņemtos jautājumus par atklāta konkursa “Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā”, identifikācijas Nr. JVP 2026/90/AK, turpmāk – konkurss, dokumentāciju un sniedz atbildes:

1.jautājums
Iepazīstoties ar tāmes failu “6_pielikums_Darbu_apjomu_saraksts_12082026”, konstatējām, ka Nr.p.k.1.26. izmaksu pozīcijā “Žoga uzstādīšana, t.sk. betona pamati, Miera iela 2; 3; Zemeņu iela 2N; Bauskas iela 9” ir norādīts apjoms 128,00m, savukārt Nr.p.k.1.27. izmaksu pozīcijā paredzēta “Mazo vārtiņu uzstādīšana atbilstoši žogam 1.27. pozīcijā, platums 1 m” – 1,00 kompl.
Izskatot iepirkuma dokumentāciju, neatradām informāciju par paredzētā žoga un vārtiņu tehnisko risinājumu un prasībām.
Lūdzam precizēt paredzētā žoga un vārtiņu tehniskos parametrus un konstrukciju, lai būtu iespējams korekti sagatavot izmaksu piedāvājumu.

Vienlaikus lūdzam precizēt, vai Nr.p.k.1.27. pozīcijā norāde “atbilstoši žogam 1.27. pozīcijā” ir korekta, vai arī tā attiecināma uz Nr.p.k.1.26. pozīcijā paredzēto žogu.
Atbilde
Apraksts dots Autoceļu būvdarbu specifikācijas ABS 2026 7.8.nodaļā, citas prasības netiek izvirzītas. PRECIZĒJUMS - domāta pozīcija 1.26. – “Mazo vārtiņu uzstādīšana atbilstoši žogam 1.26.pozīcijā, platums 1m”. Tiks veikts grozījums 6.pielikumā “Darbu apjomu saraksts” 1.27.pozīcijā.

2.jautājums
Projekta darbu apjomu sarakstā ir norādītas šādas pozīcijas:
· 1.26 “Žoga uzstādīšana, t.sk. betona pamati, Miera iela 2; 3; Zemeņu iela 2N; Bauskas iela 9” — 128,00 m;
· 1.27 “Mazo vārtiņu uzstādīšana atbilstoši žogam 1.27. pozīcijā, platums 1 m” — 1 kompl.
Tehniskajās specifikācijās un skaidrojošajā aprakstā nav atrasta detalizēta informācija par jaunā žoga un vārtiņu risinājumu. Specifikācijās sadaļā “Žogi” ir norādīts, ka visi materiāli un darbi veicami saskaņā ar Autoceļu būvdarbu specifikācijām ABS 2026, tomēr ar šo norādi nav pietiekami, lai noteiktu konkrētu izcenojamo žoga risinājumu.
Lūdzam Pasūtītāju precizēt:

2.1.jautājums
Kāda tipa žogs jāparedz pozīcijā 1.26 — augstums, materiāls, paneļa/sieta veids, stabu tips, pārklājums, krāsa un citas tehniskās prasības.
Atbilde
Apraksts dots Autoceļu būvdarbu specifikācijas ABS 2026 7.8.nodaļā “Drošības žoga uzstādīšana vai atjaunošana”, citas prasības netiek izvirzītas.

2.2.jautājums
Kādi betona pamati jāparedz — pamatu tips, betona klase.
Atbilde
Atbilstoši Autoceļu būvdarbu specifikācijai ABS 2026, citas prasības netiek izvirzītas, pamatu tips un betona klase atbilstoši ražotāja instrukcijām, atbilstoši izvēlētajam žogam.

2.3.jautājums
Kāds risinājums jāparedz mazajiem vārtiņiem pozīcijā 1.27 — konstrukcija, augstums, materiāls, furnitūra, slēdzene/aizvēršanas mehānisms un stiprināšanas veids?
Atbilde
Mazo vārtiņu uzstādīšana un izvēle atbilstoši žogam 1.26.pozīcijā, platums 1m, atbilstoši Autoceļu būvdarbu specifikācijas ABS 2026 7.8. nodaļai “Drošības žoga uzstādīšana vai atjaunošana”.

2.4.jautājums
Vai pozīcijā 1.27 norāde “atbilstoši žogam 1.27. pozīcijā” nav tehniska kļūda un vai domāta atsauce uz 1.26. pozīciju.
Atbilde
PRECIZĒJUMS - domāta pozīcija 1.26. Tiks veikts grozījums 6.pielikumā “Darbu apjomu saraksts” 1.27.pozīcijā.

2.5.jautājums
Papildus lūdzam precizēt pozīcijā 1.26 norādīto adresi Bauskas iela 9, jo pēc pretendenta rīcībā esošās informācijas šī adrese atrodas ārpus konkrētā objekta robežām. Lūdzam skaidrot, vai žoga izbūves darbi Bauskas ielā 9 ir iekļauti šī iepirkuma objektā, vai arī tā ir tehniska kļūda darbu apjomu sarakstā. Ja darbi Bauskas ielā 9 tomēr jāparedz, lūdzam norādīt konkrētu darbu robežu, izvietojuma shēmu un pamatojumu šīs adreses iekļaušanai darbu apjomā.
Atbilde
Miera ielas būvprojekta risinājumi paredz arī EST pārbūves darbus Bauskas ielā, t.sk. gar īpašumu Bauskas iela 9, nepārvietojot esošo žogu EST nevar pārbūvēt.

2.6.jautājums
Lūdzam Pasūtītāju papildināt iepirkuma dokumentāciju ar žoga un vārtiņu tehnisko specifikāciju, rasējumiem vai citu pietiekamu informāciju, lai pretendenti varētu korekti un savstarpēji salīdzināmi sagatavot finanšu piedāvājumu.
Atbilde
Žoga un vārtiņu tehniskā specifikācija pēc Autoceļu būvdarbu specifikācijas ABS 2026 7.8.nodaļas “Drošības žoga uzstādīšana vai atjaunošana”, citas prasības netiek izvirzītas.

3.jautājums
Tāmes  poz.4.57 Caurteku remonts, šuvju hermetizācija, iztīrīšana – lūdzam norādīt caurtekas materiālu un atrašanās vietu. 
Atbilde
Caurteku remonts veicams atbilstoši Autoceļu būvdarbu specifikācijas ABS 2026,   4.3. nodaļai “Caurteku būvniecība, atjaunošana vai nomaiņa”, skatīt rasējumos: 021_TS-CD 2_6_Ģenerālplāns; 022_TS-CD 3_8_Savietotais projektēto inženiertīklu plāns -  Pk 7+58 un trases beigās kopīgā gājēju un velosipēdu ceļā – tur skatāmi gan diametri, gan dziļumi, gan materiāli.

4.jautājums
Tāmes poz.4.58 Grāvju rakšana, pārtīrīšana un nogāžu planēšana – lūdzu norādīt, cik dziļi grāvji ir jārok. 
Atbilde
Grāvju rakšana un pārtīrīšana veicam atbilstoši  Autoceļu būvdarbu specifikācijas ABS 2026,   4.1.nodaļai “Grāvju rakšana un tīrīšana”, skatīt rasējumos: 021_TS-CD 2_6_Ģenerālplāns; 022_TS-CD 3_8_Savietotais projektēto inženiertīklu plāns; 009_LKT-2_2_Garenprofili – skatāmi arī dziļumi!

5.jautājums
Projekta darbu apjomu sarakstā ir norādīta šāda izmaksu pozīcija:

3.14. Granīta apmales 100x22x15, t.sk. R uzstādīšana — 1330,00 m

Izvērtējot iepirkuma dokumentāciju un rasējumus, nav atrodama pietiekama informācija par šajā pozīcijā paredzēto granīta apmaļu izvietojumu. Rasējumos ir dots apzīmējums tikai viena tipa ceļa apmalei 100.22.15, taču tas nesniedz pilnīgu informāciju par granīta apmaļu atrašanās vietām un konfigurāciju — taisnajos posmos, rādiusos, apļos, saliņās, pieslēgumos u.c.
Lai pretendenti varētu korekti un savstarpēji salīdzināmi sagatavot finanšu piedāvājumu, lūdzam Pasūtītāju precizēt:
5.1.jautājums
Kurās konkrētās vietās paredzēta pozīcijā 3.14 norādīto granīta apmaļu 100x22x15 uzstādīšana?
Atbilde
Granīta apmaļu izbūves vietas skatāma rasējumos: 021_TS-CD 2_6_Ģenerālplāns; 022_TS-CD 3_8_Savietotais projektēto inženiertīklu plāns; 004_TS-CD 4_4_Horizontalā piesaiste un vertikālais plānojums; 010_TS-CD 10_4_Trasnporta un gājēju kustības organizācijas plāns.

5.2.jautājums
Kāds apmaļu apjoms paredzēts taisnajos posmos un kāds — rādiusos, apļos, saliņās vai citās sarežģītākās konfigurācijās?
Atbilde
Granīta apmaļu izbūves vietas skatāma rasējumos: 021_TS-CD 2_6_Ģenerālplāns; 022_TS-CD 3_8_Savietotais projektēto inženiertīklu plāns; 004_TS-CD 4_4_Horizontalā piesaiste un vertikālais plānojums; 010_TS-CD 10_4_Trasnporta un gājēju kustības organizācijas plāns un aprakstā 005__4_Specifikacijas Miera iela  2-4 kārta - analogi kā par betona apmaļu uzstādīšanu un Autoceļu būvdarbu specifikācijas ABS 2026, 7.2. nodaļā “Apmales uzstādīšana”.

5.3.jautājums
Vai rasējumos iespējams papildus norādīt granīta apmaļu izvietojumu ar atsevišķu apzīmējumu vai pievienot apmaļu izvietojuma shēmu?
Atbilde
Granīta apmaļu izbūves vietas skatāma rasējumos: 021_TS-CD 2_6_Ģenerālplāns; 022_TS-CD 3_8_Savietotais projektēto inženiertīklu plāns; 004_TS-CD 4_4_Horizontalā piesaiste un vertikālais plānojums; 010_TS-CD 10_4_Trasnporta un gājēju kustības organizācijas plāns.


5.4.jautājums
Vai rādiusu, saliņu un citu liekto posmu izbūvei jāparedz speciālas rādiusa granīta apmales vai arī paredzama taisno apmaļu piezāģēšana/pielāgošana objektā.

Šī informācija ir būtiska finanšu piedāvājuma sagatavošanai, jo atkarībā no apmaļu konfigurācijas — taisnie posmi, rādiusi, apļi, saliņas u.c. — būtiski mainās darbu izpildes ātrums, nepieciešamais materiālu daudzums, piezāģēšanas apjoms, atgriezumu īpatsvars un kopējās izbūves izmaksas.
Lūdzam Pasūtītāju papildināt iepirkuma dokumentāciju ar granīta apmaļu izvietojuma shēmu, rasējumu precizējumu vai apjomu sadalījumu pa izbūves konfigurācijā.
Atbilde
Apmaļu veidus, lai izbūvētu rasējumos uzrādītās granīta apmales, izvēlas būvdarbu veicējs atkarībā no izvēlētā apmaļu piegādātāja sortimenta, darbu veikšana atbilstoši aprakstam 005__4_Specifikacijas Miera iela  2-4 kārta - analogi kā par betona apmaļu uzstādīšanu un Autoceļu būvdarbu specifikācijas ABS 2026, 7.2. nodaļā “Apmales uzstādīšana”.

6.jautājums
Saskaņā ar iepirkuma nolikuma 7.3.punktu Tehniskajā piedāvājumā Pretendentiem ir jāiesniedz: 
7.3.1. parakstīts nolikuma 4.pielikums “Tehniskais piedāvājums/Apliecinājums”;
7.3.2. aizpildīts nolikuma 6.pielikums “Darba apjomu saraksts” un 7. pielikums “Lokālā tāme”.
Vienlaikus nolikuma 7.1.punktā noteikts, ka Tehniskais piedāvājums jāsagatavo atbilstoši nolikuma 3.pielikumā “Tehniskā specifikācija” un konkursa dokumentācijā noteiktajām prasībām, savukārt 3.pielikumā atsevišķām tehniskajām prasībām ir paredzēts iesniegt konkrētus dokumentus.
Lūdzam precizēt, kādi tieši dokumenti papildus nolikuma 7.3.1. un 7.3.2. punktā norādītajiem dokumentiem ir iesniedzami Tehniskā piedāvājuma sastāvā, ņemot vērā 3.pielikumā “Tehniskā specifikācija” noteiktās prasības par konkrētu dokumentu iesniegšanu.
Lūdzam Pasūtītāju norādīt pilnu Tehniskā piedāvājuma iesniedzamo dokumentu sarakstu, lai visiem Pretendentiem būtu vienādi saprotams Tehniskā piedāvājuma saturs un tiktu novērsta atšķirīga iepirkuma nolikuma prasību interpretācija.
Atbilde
Pasūtītājs precizēs 3.pielikuma “Tehniskā specifikācija” 5.punktu un 6.punktu, nosakot, kura informācija jās pie piedāvājuma un kura līguma izpildes laikā. 


Iepirkuma komisijas priekšsēdētājs	M.Rēvelis 



Dimanta 63005484
E-pasts: dace.dimanta@jelgava.lv 

